ߟߞߊ߬ߙߊ߲߬ߠߌ߲ ߢߌߣߌ߲ߞߏ ߛߏ߯ߙߏ߫ ߢߊ
ߟߞߊ߬ߙߊ߲߬ߠߌ߲ ߢߌߣߌ߲ߞߏ ߛߏ߯ߙߏ߫ ߢߊ 

ߛߌߞߊ߫ ߕߍ߫ ߡߍ߲ ߘߐ߫ ߸ ߢߌߣߌ߲ߞߏ ߘߊ߲߬ߠߊߕߍ߱ ߦߋ߫ ߡߙߌߦߊ ߘߐߞߣߍ߫ ߟߊ߫ ߟߋ߬ ߸ ߣߴߊ߬ ߦߴߊ߬ ߝߍ߬ ߸ ߌ ߟߊ߫ ߓߊ߯ߙߊ ߛߎ߮ - ߎ - ߛߎ߯ ߦߋ߫ ߛߎߘߊ߲߫ ߞߵߊ߬ ߞߍ߫ ߌ ߘߌߦߊߣߊ߲߫ ߕߊ ߘߌ߫ ߸ ߝߏ߫ ߌ ߦߴߏ߬ ߢߌߣߌ߲ߞߏ ߘߊ߲߬ߠߊߕߍ߰ ߟߋ߬ ߜߘߋߜߘߋ߫ ߸ ߣߴߏ߬ ߕߍ߫ ߸ ߌ ߟߊ߫ ߓߊ߯ߙߊ ߘߌ߫ ߗߌߙߏ߲߫ ߠߋ߬ ߘߍ߯ ߸ ߊ߬ ߞߵߊ߬ ߞߍ߫ ߡߊ߬ߝߟߍ߬ߟߌ߬ ߜߊߛߊ߲߫ ߘߌ߫ ߸ ߡߊ߬ߝߟߍ߬ߟߌ߬ ߝߎ߬ߕߎ߲߬ߕߌ߬ߡߊ ߞߊ߬ߣߌ߲، ߏ߬ ߡߍ߲ ߧߋ߫ ߕߎ߬ߡߊ߬ߘߐ߫ ߕߌߢߍ ߘߌ߫ ߸ ߊ߬ ߛߍ߰ߘߐ߬ ߣߐ߮ ߘߌ߫ ߸ ߊ߬ ߥߊߘߌ ߘߐ߫ ߖߊߛߌ߫. ߊ߲ ߝߊ߲߬ߞߊ ߣߴߊ߲ ߛߋߞߏ ߕߴߛߋ߫ ߡߍ߲ ߞߐߝߟߌ ߞߘߐ، ߏ߬ ߘߏ߲߬ ߧߋ߫ ߞߎ߲߬ߝߍ߬ߞߏ ߟߋ߬ ߘߌ߫، ߊ߲ ߧߴߊ߬ ߝߍ߬ ߞߵߊ߬ ߡߊߓߐ߫ ߡߍ߲ ߊ߲ ߠߊ߫ ߟߞߊ߬ߙߊ߲߬ߠߌ߲ ߘߐ߫. 

ߢߌߣߌ߲ߞߏ ߘߊ߲߬ߠߊߕߍ߱ ߦߋ߫ ߛߋ߲ߛߋߘߋ߲߫ ߠߋ߬ ߘߌ߫ ߞߟߊ߬ߡߊ߬ߓߊ߰ ߓߘߍߓߘߍ ߟߎ߬ ߛߎߥߊ߲ߘߌ ߘߐ߫:

.  ߊ߲ ߧߋ߫ ߡߎ߲߬ ߛߎߥߊ߲ߘߌ߫ ߘߊ߫ ߟߐ߲ߠߌ߲ ߣߌ߫ ߡߐ߰ߦߊ ߞߟߊ߬ߡߊ߬ߓߊ߮ ߟߐ߲߫ ߠߊ߫ ߟߎ߬ ߘߐ߫ (ߞߎ߲߬ߠߊ߬ߝߎߟߋ߲ ߠߎ߬،ߛߋߞߏ ߟߎ߬،ߡߙߌ ߞߍߢߊ، ߤߊ߲ߞߟߌ ߟߎ߬، ߘߋ߬ߙߌ߬ߒ߬ߠߊ߬ߞߏ ߟߎ߬، ߖߏ߮ ߟߎ߬، ߘߌߦߊߣߊ߲ߞߏ ߟߎ߬) ߊ߲ ߘߋ߲ ߠߎ߫ ߞߊ߬ߙߊ߲߬ߞߏ ߘߐ߫؟

. ߞߟߊ߬ߡߊ߬ߓߊ߰ ߖߎ߲ߖߎ߲ ߞߊ߫ ߞߊ߲߫ ߞߊ߬ ߞߍ߫ ߦߋ߲߬ ߸ ߊ߲ ߞߊ߬ߙߊ߲߬ߘߋ߲ ߦߋ߫ ߸ ߡߍ߲ ߘߴߊ߬ ߘߍ߬ߡߍ߲߬ ߞߍߢߊ߫ ߢߌߡߊ ߟߴߊ߬ ߣߴߊ߬ ߘߍ߭ ߕߍ߫ ߸ ߓߌ߬ ߣߌ߫ ߛߌߣߌ߲߫ ߘߐ߫؟ ߊ߬ ߣߌ߫ ߞߟߊ߬ߡߊ߬ߓߊ߮ ߖߐ߲߫ ߧߋ߫ ߦߋ߲߬ ߞߎߣߎ߲߬ ߸ ߊ߲ ߘߴߊ߬ ߘߌ߫ ߡߍ߲ ߡߊ߬؟

ߢߌߣߌ߲ߞߏ ߘߊ߲߬ߠߊߕߍ߱ ߦߋ߫ ߛߋ߲ߛߋߘߋ߲߫ ߠߋ߬ ߘߌ߫ ߞߊ߬ ߓߍ߲߬ ߟߞߊ߬ߙߊ߲߬ߠߌ߲ ߕߏ߰ߝߏ ߖߎ߲ߖߎ߲ ߛߎߥߊ߲ߘߌ ߡߊ߬

ߣߴߊ߬ ߕߘߍ߬ ߘߊ߫ ߞߏ߫ ߞߊ߬ߙߊ߲߬ߡߐ߰ ߗߍ ߢߌߣߌ߲ߞߏ ߦߋ߫ ߞߊ߬ߙߊ߲߬ߘߋ ߠߎ߬ ߟߊߥߊ߬ߛߊ ߟߋ߬ ߘߌ߫ ߟߐ߲ߠߌ߲ ߠߊ߫ ߥߟߊ߫ ߡߙߌߟߌ ߞߍߢߊ ߟߊ߫، ߤߊߡߊ߲ߕߍ߫ ߡߙߌߦߊ ߞߙߍߞߙߍߣߍ߲ ߘߏ߫ ߟߊ߫، ߏ߬ ߟߎ߫ ߟߋ߬ ߞߊ߬ߙߊ߲߬ߡߐ߰ ߗߍ ߡߊߘߍ߬ߡߍ߲߬ ߠߊ߫ ߟߞߊ߬ߙߊ߲߬ߠߌ߲ ߕߏ߰ߝߏ ߛߎ߯ߦߊ ߟߎ߬ ߛߎߥߊ߲ߘߌ߫ ߟߊ߫، ߡߍ߲ ߠߎ߬ ߘߌ߫ ߛߋ߫ ߢߌߣߌ߲ߞߏ ߟߎ߬ ߓߟߏߦߊ߫ ߟߊ߫، ߝߎ߬ߕߎ߲߬ߕߌ߬ ߛߌߦߊߡߊ߲߫ ߧߴߊ߲ ߛߐ߬ߘߐ߲߬ ߠߊ߫ ߊ߲ ߟߞߊ߬ߙߊ߲߬ߠߌ߲ ߘߐ߫ ߸ ߊ߬ ߣߌ߫ ߢߌߣߌ߲ߞߏ ߛߎߥߊ߲ߘߌ ߘߐ߫، ߏ߬ ߞߎ߲߭ ߕߍ߫ ߘߏ߫ ߜߘߍ߫ ߘߌ߫ ߸ ߓߊߏ߬ ߸ ߊ߲ ߡߊ߫ ߊ߲ ߢߌߣߌ߲ߞߏ ߖߍ߬ߘߍߖߍ߬ߘߍ ߟߋ߬ ߟߐ߲߫ ߸ ߊ߲ ߣߕߊ߬ߣߍ߲߫ ߡߍ߲ ߞߐ߫ ߸ ߊ߬ ߣߴߊ߲ ߧߴߊ߬ ߝߍ߬ ߞߊ߬ ߛߋ߫ ߡߍ߲ ߡߊ߬. 

ߢߌߣߌ߲ߞߏ ߘߊ߲߬ߠߊߕߍ߱ ߦߋ߫ ߛߋ߲ߛߋߘߋ߲߫ ߠߋ߬ ߘߌ߫ ߛߊߞߍߟߌ ߓߘߍߓߘߍ ߘߐ߫. 

ߛߊߞߍߟߌ "ߦߋ߫ ߛߍ߯ߛߍ߯ߟߌ ߓߊ߯ߙߊ ߟߋ߬ ߘߌ߫ ߸ ߊ߬ ߣߌ߫ ߢߍߓߍ߲ ߘߊ߲ߘߊߟߌ، ߊ߬ ߢߌߣߌ߲ߞߏ ߦߋ߫ ߞߊ߬ߙߊ߲ ߟߞߊ߬ߙߊ߲߬ߠߌ߲ ߓߊ߯ߙߊ ߟߊߢߊ߭ ߟߋ߬ ߘߌ߫" ، ߣߌ߫ ߛߊߞߍߟߌ ߟߊ߫ ߓߊ߯ߙߊ ߞߍ߫ ߘߴߏ߬ ߘߌ߫ ، ߏ߬ ߘߐ߫ ߸ ߝߏ߫ ߓߊߖߎ ߘߏ߫ ߦߋ߫ ߞߍ߫ ߦߋ߲߬ ߊ߲ ߠߊ߫ ߞߕߌ ߟߎ߬ ߘߌ߫ ߓߊ߲ߓߊ߲ ߡߍ߲ ߞߊ߲߬، ߊ߲ ߠߊ߫ ߟߞߊ߬ߙߊ߲߬ߠߌ߲ ߛߊߞߍߟߌ ߕߴߛߋ߫ ߓߊ߲ߓߊ߲߫ ߠߊ߫ ߝߋ߲߫ ߛߌ߫ ߞߊ߲߬ ߸ ߝߏ߫ ߢߌߣߌ߲ߞߏ  ߸ ߊ߲ ߓߍ߲߬ߣߍ߲߫ ߡߍ߲ ߡߊ߬ ߸ ߊ߬ ߣߌ߫ ߞߊ߬ ߘߌ߬ߢߍ߫ ߊ߬ ߡߊ߬. ߢߌߣߌ߲ߞߏ ߛߊ߲߬ߠߊ߬ߕߍ߰ߟߌ ߟߋ߬ ߦߋ߫ ߘߊ߲߬ߠߊ߬ߕߍ߰ߟߌ ߞߍ߫ ߟߊ߫، "ߊ߲ ߞߊ߫ ߞߊ߲߫ ߞߊ߬ ߡߎ߲߬ ߞߍ߫" ߏ߬ ߕߎ߬ߡߊ߬ߣߌ߲߫ ߞߋߟߋ߲߫ ߠߊ߫ ߸ ߊ߬ߟߋ ߟߋ߬ ߊ߲ ߢߍߡߌߘߊ߫ ߟߊ߫ ߞߊ߬ ߕߊ߯ ߛߌߟߊ ߣߌ߫ ߡߎ߬ߙߊ߲ ߠߎ߬ ߡߊ߬، ߡߍ߲ ߠߎ߬ ߘߌ߫ ߓߍ߲߬ ߛߊߞߍߟߌ ߘߐ߫ ߸ ߊ߲ ߠߊ߫ ߟߊ߬ߢߌߣߌ߲ ߦߋ߫ ߡߍ߲ ߘߌ߫. ߏ߬ ߕߍ߰ߣߍ߲ ߞߵߊ߬ ߓߐ߫ ߟߊ߫ ߸ ߢߌߣߌ߲ߞߏ ߘߌ߫ ߛߋ߫ ߞߍ߫ ߝߘߏ߬ߓߊ߬ߡߊ ߥߟߊ߫ ߘߎ߲߬ߘߎ߬ߡߊ߬ߡߊ. 

ߢߌߣߌ߲ߞߏ ߟߊ߫ ߘߎ߲߬ߘߎ߬ߡߊ߬ߦߊ ߣߴߊ߬ ߟߊ߫ ߝߘߏ߬ߓߊ߬ߦߊ 

ߟߞߊ߬ߙߊ߲߬ߠߌ߲ ߢߌߣߌ߲ߞߏ ߛߏ߯ߙߏߣߍ߲߫ ߢߌߣߌ߲ߞߏ ߓߊߖߎ ߟߎ߫ ߟߋ߬ ߘߌ߫، ߊ߲ ߧߋ߫ ߡߍ߲ ߠߊߢߌߣߌ߲߫ ߊ߲ ߠߊ߫ ߞߊ߬ߙߊ߲߬ߘߋ߲ ߠߎ߬ ߦߋ߫ ߸ ߊ߬ߟߎ߫ ߕߊ߬ߡߌ߲߬ ߕߎߡߊ ߟߞߊ߬ߙߊ߲߬ߠߌ߲ ߘߎ߰ߙߋ߲߬ߧߊ ߘߐ߫ ߟߞߊ߬ߙߊ߲߬ߠߌ߲ ߢߍߥߟߊ ߓߐߣߍ߲ߢߐ߲߰ߡߊ ߟߎ߬ ߘߐ߫. 
ߟߊ߬ߞߟߏ߬ߞߟߏ߬ߟߌ
ߟߐ߲ߠߌ߲ߧߊ
ߞߊ߬ߙߊ߲